પ.પૂ. શ્રી ધ્યાનયોગીજીએ તેમને પોતાના શરણમાં લીધા અને ખાસ કરીને શક્તિપાતની દીક્ષા આપતી વખતે માનવજાતના કલ્યાણમાટે પોતાની શક્તિને કેવી રીતે પ્રસારવી અને અંકુશમાં રાખવી તેની તાલીમ આપી. પ.પૂ. શ્રી ધ્યાનયોગીજીએ જણાવ્યું કે, "મારા ગુરુએ આ વંશાવલિની શક્તિ પ.પૂ. શ્રી આનંદીમાને સુપરત કરવા જણાવ્યું છે." અને તેમણે તેમની બધી મહત્ત્વની પ્રવૃતિઓ બાજુ ઉપર મૂકી અને સતત ચાર વર્ષ સુધી રાત દિવસ તેઓ પ.પૂ. શ્રી આનંદીમા જોડે જ કાર્યરત રહ્યા. આ સમયગાળા દરમ્યાન પ.પૂ. શ્રી આનંદીમા ધ્યાનના તલસ્પર્શી ઊંડાણ સુધી પહોંચ્યા અને આ અવસ્થામાં તેઓ દિવસોના દિવસો કે કલાકોના કલાક રહી શક્તા. ઈ.સ. ૧૯૭૬માં જ્યારે પ.પૂ. શ્રી ધ્યાનયોગીજી અમેરિકા આવ્યા ત્યારે શરૂઆતથી પ.પૂ. શ્રી આનંદીમા તેમની પડખે રહ્યા અને તેઓ જ્યાં જ્યાં ગયા ત્યાં ત્યાં તેઓ તેમની સાથે ગયા. ઈ.સ. ૧૯૮૦માં જ્યારે પ.પૂ. શ્રી ધ્યાનયોગીજી ભારત પરત ફર્યા ત્યારે તેમણે પ.પૂ. શ્રી આનંદીમા અને પ.પૂ. શ્રી દિલીપજીને લગ્ન કરી અને સાથે મળી આ કાર્યને આગળ વધારવાનું જણાવ્યું.